钦定古今图书集成/明伦汇编/交谊典/第052卷 > 《唐皇甫崧醉乡日月》 > 《拒泼》
## 钦定古今图书集成/明伦汇编/交谊典/第052卷 > 《唐皇甫崧醉乡日月》 > 《拒泼》

《孟子》曰：“杀人以梃与刃，有以异乎？”然则酗酒以拒与
泼有异乎？同归酗酒也。盖有闻饮必来，见杯即拒。或
酒纠不容，明府责饮，则必固为翻滟，推作周章。始持
杯而喏呼，继背烛而倾泼。如此则俱为害乐，并是蠹
欢。自当抑之别室，延以清风，展薤叶而开襟，极茗芽
以从事。